Návrh VZN vyvesený na úradnej tabuli v  obci Valaliky a  webovom sídle obce dňa: 26.05.2021

VZN schválené obecným zastupiteľstvom dňa : 16.06.2021

VZN vyvesené na úradnej tabuli a  webovom sídle obce Valaliky dňa: 17.06.2021

VZN nadobúda účinnosť dňa: 01.07.2021

**VZN obce Valaliky o určení spádovej materskej školy**

**Všeobecne záväzné nariadenie obce Valaliky č. 3/2021 o určení spádovej materskej školy v zriaďovateľskej pôsobnosti Obce Valaliky**

**Čl. I.**

**Úvodné ustanovenie**

1. Obecné zastupiteľstvo obce Valaliky v súlade s ust. § 6 ods. 1 zákona č. 369/1990 Zb. o obecnom zriadení v znení neskorších predpisov a ust. § 59a zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov vydáva toto Všeobecne záväzné nariadene Obce Valaliky č. 3/2021 o určení spádovej materskej školy v zriaďovateľskej pôsobnosti Obce Valaliky (ďalej len ”obec „ )

**Čl. II.**

**Určenie spádovej materskej školy**

1. Obec vytvára podmienky na plnenie povinného predprimárneho vzdelávania v materských školách, ktorých je zriaďovateľom.
2. Spádovou materskou školou pre deti s trvalým pobytom na území obce Valaliky, ktoré plnia povinné predprimárne vzdelávanie, je materská škola v zriaďovateľskej pôsobnosti obce: Materská škola Valaliky, Poľná 4, 044 13 Valaliky.
3. Dieťa s trvalým pobytom v obci môže plniť povinné predprimárne vzdelávanie aj v inej ako spádovej materskej škole uvedenej v ods. 2, ak ho riaditeľ tejto materskej školy prijme na predprimárne vzdelávanie.
4. Riaditeľ spádovej materskej školy uvedenej v ods. 2 je povinný prednostne prijať na povinné predprimárne vzdelávanie detí s trvalým pobyt v obci Valaliky a deti umiestnené v zariadení na základe rozhodnutia súdu.

**Čl. III.**

**Záverečné ustanovenia**

1. Toto všeobecne záväzné nariadenie bolo schválené obecným zastupiteľstvom obce Valaliky uznesením č. 42/2021 dňa 16.06.2021.
2. Toto všeobecne záväzné nariadenie nadobúda účinnosť pätnástym dňom od jeho vyhlásenia.

Vo Valalikoch dňa 17.06.2021

Ing. Štefan Petrík

starosta obce